08.06.2016

НА ВНИМАНИЕТО НА Г-ЖА ЯНКА ТАКЕВА

Копие:

г-н Димитър Асенов

г-жа Виолетка Петкова

УВАЖАЕМА ГОСПОЖО ТАКЕВА,

За втора поредна година Висшето училище по застраховане и финанси организира Лятна академия  за ученици под надслов "По следите на успеха". Тя е създадена по модел на друга инициатива на ВУЗФ - „Академия за новите бизнес лидери“ и е насочена  към искащи и вярващи в своя потенциал млади хора.

Целта на тези академии е да  стимулираме изграждането на качества, необходими на съвременния бизнес.

Лятната ни академия е подходяща за ученици от 10, 11 и 12 клас, които са готови да се впуснат в едно приключение, изпълнено с много динамизъм, нови знания и запознанства. Тази едноседмична инициатива на ВУЗФ ще се състои в периода 27 юни - 01 юли 2016 г. и е напълно безплатна. От учениците се изисква единствено мотивация и желание за личностно развитие. По пример на Националната обучителна конференция за учители, която се проведе на 10 май т. г., и донесе успех и обща цел, обединяваща нашата академична институция и преподавателите, този път сградата на ВУЗФ ще бъде изпълнена с енергични, мотивирани и амбициозни ученици.

По време на тази Лятна академия, учениците ще имат възможността да се запознаят с много интересни лектори и представители на бизнеса от различни области, които ще засилят интереса и мотивацията им за развитие. Ще получат много нови знания, представени им по един различен и запомнящ се начин. В тазгoдината академия , всеки ден ще бъде тематично насочен и различен от предходния, за да може по-лесно да бъде възприета конкретната тема, и знанията, които ще се представят, да бъдат по концентрирани и лесни за асимилация.

Темите, които ще бъдат разгледани, са многообразни. Участниците в академията ще научат:

* Как да водят преговори
* Как да говорят пред публика
* Какво значи бизнес етикет
* Каква сила крие добрият маркетинг
* Какво означава да си предприемач и как се основава една  start up компания
* Пикантни истории около прането на пари

…и още много и много други интересни теми

Ръководството и целия екип на Висшето училище по застраховане и финанси искрено вярва, че нашата Лятна академия може да бъде много полезна на учениците и да подпомогне тяхното израстване и развитие извън училищната сграда.

Ще се радваме, ако тази информация достигне до преподавателите, които са част от Синдиката на българските учители. Техните ученици са добре дошли във ВУЗФ и с голямо удоволствие бихме ги включили в тазгодишната Лятна академия.

За повече информация относно събитието и регистрирането на учениците може да се свържете с нас на:

Телефон: 02/ 40 15 807,

 0888 443 096;

Е-mail: marketing@vuzf.bg

 С уважение,

 Екипът на ВУЗФ